Vejle Boldklubs målmand, den tidligere AaB'er, Jimmy Nielsen så i dag rødt under klubtræning i Vejle. TV2 Sporten er kommet i besiddelse af billeder, der viser, at Vejle-keeperen skubber og slår ud efter sin medspiller Valentino Lai. Efter lidt skubben frem og tilbage, bliver de to parter dog skilt ad af tililende holdkammerater. Det oplyser TV2 Sporten. Vejle træner Lasse Christensen forklarede efter dagens træning, at han faktisk synes, at det havde været en god en træning. - Der var masser af tænding, og det er klart, at når man har et helt hold af vindere, så er det hvad der sker. Det er slet ikke udsædvanligt at se lidt skubben frem og tilbage. Men det er klart, at hvis der decideret blivet slået ud efter hinanden, så er det ikke så godt, siger Vejle-træneren. Træneren så ikke selve optrinnet, men han siger til TV2 Sporten, at hvis der kun er tale om lidt skubberi, så forventer han ikke, at det får nogen konsekvenser. Det skriver sporten.tv2.dk.

Opsummering:
Jimmy Nielsen var oppe at toppes med holdkammerat til træning i dag.